Baro: Odluka o ukidanju viza nakon posete eksperata Podgorici
Crna Gora je na dobrom putu da njenim građanima od 1. januara budu ukinute vize za zemlje Šengen zone, ali će konačna odluka zavisiti o
Baro je ocijenio da je Crna Gora uložila veliki napor u cilju vizne liberalizacije, ali da je sada značajno da se reforme dosljedno primijene u praksi, posebno ukazujući na važnost praktične primjene zakona koji se odnose na nezavisnost sudova. On je na konferenciji za novinare sa crnogorskim premijerom  najavio dolazak ekspertske grupe sredinom oktobra: Potpredsjednik EK je istakao da će, u slučaju, pozitivne ocjene ekspertske grupe, vizna liberalizacija početi 1. januara. Baro je rekao da u Briselu postoji izuzetan interes za ukidanje viza za crnogorske građane. Presjednik Vlade Crne Gore Milo Đukanović rekao je da je Vlada ispoštovala sve što su bile njene obaveze kada je u pitanju vizna liberalizacija. On je podsjetio da se radilo o pitanjima statusa raseljenih osoba, bezbjednosti putnih dokumenata i efikasnije borba protiv korupcije i kriminala. Đukanović smatra da će ukidanje viza predstavljati važan impuls ukupnim evropskim integracijama Crne Gore i regiona. Baro je izbjegao da direktno odgovori na pitanje kakav će biti godišnji Izvještaj EK o napretku Crne Gore na putu evropskih integracija, dok je Đukanović kazao da očekuje da taj dokument registruje ostvarene rezultate. “ Đukanović je zaključio da crnogorski državni organi znaju svoje slabosti i spremni su da rade na njihovom otklanjanju, ali je za to potrebno vrijeme.